कम पढ़ीं युवतियों को भी मिलेगा रोजगार
दीनदयाल उपाध्याय ग्रामीण कौशल योजना के तहत 8 मार्च को लगेगा मेला
भास्कर संवाददाता | श्योपुर
अंतरराष्ट्रीय महिला दिवस के दिन शहर के राजीव गांधी सभागार मेला ग्राउंड श्योपुर में रोजगार मेला आयोजित किया जाएगा। इस मेले में ग्रामीण क्षेत्र की कम पढ़ी लिखी और शिक्षित युवती व महिलाओं को रोजगार मुहैया कराया जाएगा।
दीनदयाल उपाध्याय ग्रामीण कौशल योजना के तहत यह रोजगार मेला 8 मार्च को सुबह 11 बजे से आयोजित किया जाएगा। ग्रामीण क्षेत्र के अल्पशिक्षित व शिक्षित युवतियों तथा महिलाओं को रोजगार उपलब्ध कराने के उद्देश्य से 8 मार्च को रोजगार मेले का आयोजन किया जा रहा है। इस रोजगार मेले में निजी क्षेत्र की कंपनियां आकर योग्यता के आधार पर रोजगार मुहैया कराने युवतियां का चयन करेंगी। ग्रामीण क्षेत्र की ऐसी बेरोजगार युवतियां एवं महिलाएं जो रोजगार की इच्छुक हैं, वे इस मेले में सहभागिता कर अवसर का लाभ उठा सकती हैं।
एनआरएलएम श्योपुर द्वारा यह रोजगार मेला लगाया जा रहा है। रोजगार मेले में वर्धमान टेक्सटाइल लिमिटेड जिला सोलन हिमाचल प्रदेश, कॉस्मो ग्रुप सिक्योर मेंटर्स उदयपुर राजस्थान, ईगल सिक्योरिटी सर्विसेस ग्वालियर, एलआईसी श्योपुर, प्रथम एजुकेशन फाउंडेशन भोपाल, मां धेनु एग्रोटेक मार्केटिंग प्रालि गुना आदि कंपनियां भाग लेंगी। इन कंपनियों में पद अनुसार योग्यता निर्धारित है। जिसमें 5वीं से लेकर स्नातक योग्यता रखने वाली युवतियां एवं महिलाएं शामिल हो सकती हैं।
hin_Deva hin_Deva san_Deva hin_Deva hin_Deva hin_Deva